**Cântec de dor**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În caruselul acesta

Pământesc

Care- și botează

Timpul cu viteza

Luminii

Am nevoie de intermitențe -

De fragmente de noi

În care să-mi adun

Fericirea

Ca-ntr-un pumn.

Am nevoie de intermitențe

Din tine,

Din noi,

Din respirația

Și zâmbetul nostru,

Din speranțe, lacrimi,

Iubire,

Și puțin dor...

Am nevoie de secvențe

De vers

În care să mă

Pierd,

De muzica gândului

Tău și

De liniștea somnului

În care visăm...

Am nevoie de tine -

Intermitență a inimii mele...

Și vai, cât îmi este de dor...